Andrei Nicolescu exultă după ce Dinamo a evitat retrogradarea directă: ”Jucătorii s-au descătușat”
”Câinii” au întâlnit ”Bătrâna Doamnă” pe ”Arcul de Triumf” duminică seară, în ultima etapă a play-out-ului Superligii României. La capătul celor 90 de minute, Dinamo a înregistrat trei puncte esențiale, care i-a salvat de la retrogradarea directă. Totuși, echipa din Ștefan cel Mare va evolua la barajul pentru menținere/promovare în Superliga României cu Csikszereda Miercurea Ciuc în viitorul apropiat.
Andrei Nicolescu exultă după ce Dinamo a evitat retrogradarea directă: ”Jucătorii s-au descătușat”
Andrei Nicolescu a reacționat după victoria cu UTA Arad și a menționat că șansa dinamoviștilor să iasă bine din această situație era mică, dar s-a materializat. De asemenea, administratorul special al ”câinilor” a evidențiat că meciul de la baraj trebuie tratat cu multă seriozitate.
”A fost un meci foarte, foarte important. Aveam o șansă foarte mică. Dar s-a materializat. Trebuie să tratăm cu atenție barajul, că ele sunt mereu ciudate. Cred că voi știți mai bine că atunci când jucătorii evoluează la retrogradare...
Presiunea... Îi împiedică să fie ei. Dacă jucătorii noștri evoluau în alte condiții cred că arătau altfel. Dacă reușeam să facem aceleași meciuri din play-out ca în sezonul regulat nu mai vorbeam de Dinamo în situația de acum.
E o bucurie de moment. Aveam o ultimă șansă, fotbaliștii au jucat-o și aveau nevoie de o descătușare. Sezonul nu a fost bun sportiv. Trebuie să facem o analiză imediat după baraj. Orice echipă din Liga 1 e favorită în fața unei de a doua.
Dar, trebuie să fim foarte, foarte serioși. Dacă e să fac o glumă, se așezau astrele dacă bătea și Petrolul la Iași! Dar, e important că toți au jucat și că cerințele s-au îndeplinit”, a spus Andrei Nicolescu.
Cum arată clasamentul play-out-ului Superligii României
- 7. UTA Arad - 37 de puncte
- 8. Oțelul Galați - 36 de puncte
- 9. FC Hermannstadt - 34 de puncte
- 10. ”U” Cluj - 33 de puncte
- 11. Petrolul Ploiești - 29 de puncte
- 12. Poli Iași - 27 de puncte
- 13. Dinamo - 25 de puncte
- 14. FC Botoșani - 25 de puncte
- 15. FC Voluntari - 24 de puncte
- 16. FCU Craiova - 22 de puncte
Urmăriți SPORT.RO și pe Google News